काठमाडौँ, २८ मंसिर (ओएनएस) : नयाँ सरकारले सवैभन्दा पहिला मन्त्रालय मर्ज गर्ने भएको छ । प्रधानमन्त्री, मन्त्री, राज्यमन्त्री र सहायकमन्त्री सहित बढीमा २५ सदस्यीय मन्त्रिपरिषद हुने भएको र प्रदेशमा समेत सरकार हुने भएकाले केन्द्रमा मन्त्रालय मर्ज हुन लागेको हो ।
प्रधानमन्त्री शेरबहादुर देउवाले मन्त्रालय मर्ज गर्ने जिम्मेवारी नयाँ सरकारलाई छाड्ने भएका छन् । मन्त्रालय एक–अर्कामा मर्ज गर्ने विषय नयाँ सरकार गठनपछि कार्यान्वयन हुने भएकाले त्यसबारे कुनै निर्णय नहुने प्रधानमन्त्रीका प्रेस संयोजक गोविन्द परियारले बताए । अहिले ३० मन्त्रालय छन् भने ६४ सदस्यीय मन्त्रिपरिषद् छ ।